2. ลักษณะการประกอบธุรกิจ

ประวัติความเป็นมา การเปลี่ยนแปลงและพัฒนาการที่สำคัญ

(1) ประวัติความเป็นมา

ธุรกิจศูนย์การค้า

บริษัท เอ็ม บี เค จำกัด (มหาชน) (“MBK”) จดทะเบียนก่อตั้งบริษัทเมื่อวันที่ 25 กรกฎาคม
2517 ในชื่อเดิมคือ บริษัท มาบุญครองอบพืชและไซโล จำกัด

MBK ได้รับการจดทะเบียนเป็นหลักทรัพย์รับอนุญาตต่อตลาดหลักทรัพย์แห่งประเทศไทยครั้งแรก เมื่อปี
พ.ศ. 2521 ต่อมาในวันที่ 7 กุมภาพันธ์ 2528 ได้เปิดให้บริการศูนย์การค้าโดยใช้ชื่อว่า
ศูนย์การค้ามาบุญครอง (ปัจจุบันเปลี่ยนชื่อเป็นศูนย์การค้า เอ็ม บี เค เซ็นเตอร์)
แต่เนื่องจากปัญหาหนี้สินที่เกิดจากผู้บริหารชุดเดิมของ MBK
จึงได้ออกจากการเป็นหลักทรัพย์รับอนุญาตในตลาดหลักทรัพย์แห่งประเทศไทยในปี 2530

วันที่ 5 เมษายน 2539 MBK
ได้รับอนุมัติให้เป็นหลักทรัพย์จดทะเบียนในตลาดหลักทรัพย์แห่งประเทศไทยอีกครั้ง
โดยใช้ชื่อย่อหลักทรัพย์ว่า MBK-PD และ เมื่อวันที่ 10 พฤศจิกายน 2546 ได้เปลี่ยนชื่อเป็น บริษัท
เอ็ม บี เค จำกัด (มหาชน) และได้แก้ไขชื่อย่อหลักทรัพย์เป็น MBK

ธุรกิจโรงแรมและการท่องเที่ยว

ธุรกิจโรงแรม ดำเนินธุรกิจโดย MBK บริษัท เอ็ม บี เค โฮเต็ล แอนด์ รีสอร์ท จำกัด
(“MBK-HR”) และบริษัท ทรัพย์สินธานี จำกัด (“SSTN”) โดยมีโรงแรมที่เปิดให้บริการแล้ว คือ

1. โรงแรมปทุมวัน ปริ๊นเซส ที่จังหวัดกรุงเทพมหานคร ดำเนินการโดย MBK เปิดให้บริการตั้งแต่ปี
2540

2. โรงแรมเชอราตัน กระบี่ บีช รีสอร์ท ที่จังหวัดกระบี่ ดำเนินการโดย MBK-HR
เปิดให้บริการตั้งแต่ต้นปี 2546

3. โรงแรม ทิ นิ ดี ระนอง เดิมชื่อ โรงแรมรอยัล ปริ๊นเซส ระนอง ที่จังหวัดระนอง
ดำเนินการโดย SSTN เปิดให้บริการอยู่แล้วก่อนที่ MBK จะเข้าไปถือหุ้นใน SSTN เมื่อวันที่ 20
สิงหาคม 2545

ธุรกิจการท่องเที่ยว ดำเนินธุรกิจการท่องเที่ยวภายใต้ชื่อการค้า MBK Leisure โดยมีบริษัท
แอ๊บโซลูท แทรเวิล จำกัด เพื่อเป็นตัวแทนจำหน่ายบัตรโดยสารเครื่องบิน และบริษัท เอ็ม บี เค
เลเชอร์ จำกัด เพื่อดำเนินธุรกิจการท่องเที่ยวแบบครบวงจร เปิดให้บริการตั้งแต่ปี 2547

ธุรกิจพัฒนาอสังหาริมทรัพย์

ดำเนินธุรกิจ โดย บริษัท แปลน เอสเตท จำกัด (“PST”) และบริษัทย่อยของ PST
ประกอบธุรกิจหลัก ได้แก่ ธุรกิจพัฒนาที่ดินเพื่อขาย ธุรกิจรับบริหารทรัพย์สิน
ธุรกิจรับบริหารอาคารและชุมชน และธุรกิจให้คำปรึกษาและประเมินมูลค่าทรัพย์สิน

ในเดือนตุลาคม 2546 PST มีการเปลี่ยนแปลงผู้ถือหุ้นรายใหญ่จากบริษัท ทุนธนชาต จำกัด
(มหาชน) (“TCAP”) เป็น MBK

PST เริ่มต้นดำเนินธุรกิจด้านพัฒนาโครงการอสังหาริมทรัพย์
โดยมีแนวทางการดำเนินธุรกิจที่มุ่งเน้นการพัฒนาที่อยู่อาศัยอย่างสร้างสรรค์ และมีเอกลักษณ์เฉพาะ
เพื่อคุณภาพชีวิตที่ดีของลูกค้าและสังคมโดยรวม ผลงานโครงการที่ PST พัฒนา ได้แก่
โครงการบ้านสวนริมคลองบางมด โครงการบ้านสวนริมคลองเจ้าพระยา-บางปะอิน
โครงการบ้านสวนริมคลองกรุงเทพกรีฑา โครงการบ้านสวนสุโขทัย

ปัจจุบัน PST ได้เพิ่มบทบาทในการดำเนินธุรกิจอสังหาริมทรัพย์
โดยรับบริหารและจัดการอสังหาริมทรัพย์อย่างมีประสิทธิภาพทั้งด้านการพัฒนาโครงการอย่างต่อเนื่อง
การดูแลบำรุงรักษาทรัพย์สิน การตลาดและการขาย เพื่อเพิ่มมูลค่าของอสังหาริมทรัพย์ที่รับบริหาร
ผลงานโครงการที่บริษัทรับบริหารโครงการและบริหารชุมชน ได้แก่ โครงการบ้านสวนพุทธมณฑล
สาย 1 โครงการบ้านสวนริมหาดชะอำ อาคารกลาสเฮ้าส์บิวดิ้ง อาคารกลาสเฮ้าส์รัชดา
และอาคารเอ็ม บี เค ทาวเวอร์

ธุรกิจสนามกอล์ฟ

ดำเนินธุรกิจ โดย บริษัท เอ็ม บี เค รีสอร์ท จำกัด (มหาชน) (“MBK-R”)
ซึ่งเป็นบริษัทย่อยโดยอ้อมของ MBK ประกอบธุรกิจสนามกอล์ฟ MBK-R
มีสนามกอล์ฟที่เปิดให้บริการแล้ว 2 สนาม คือ สนามกอล์ฟ เดอะ ล็อค ปาล์ม กอล์ฟ คอร์ส
(เดิมชื่อสนามกอล์ฟ ล็อค ปาล์ม กอล์ฟ คลับ) และ สนามกอล์ฟ เดอะ เรด เมาเทิน กอล์ฟ คอร์ส
ซึ่งเป็นสนามกอล์ฟแห่งที่สองของ MBK-R ที่เริ่มเปิดให้บริการเมื่อเดือนธันวาคม 2550
ทั้งสองสนามตั้งอยู่ที่ อำเภอกะทู้ จังหวัดภูเก็ต

ธุรกิจข้าว

ดำเนินธุรกิจมาตั้งแต่ปี 2524 โดย บริษัท ปทุมไรซมิล แอนด์ แกรนารี จำกัด (มหาชน) (“PRG”)
(ชื่อเดิมคือ บริษัท มาบุญครอง ไรซมิล จำกัด)
ประกอบธุรกิจเกี่ยวกับการผลิตและจำหน่ายข้าวสารทั้งภายในประเทศและเพื่อการส่งออก เมื่อปี
2533 ได้มีการปรับปรุงโครงสร้างการถือหุ้นโดยมี MBK เป็นผู้ถือหุ้นรายใหญ่
จึงได้เปลี่ยนชื่อบริษัทเป็น บริษัท ปทุมไรซมิล แอนด์ แกรนารี จำกัด (มหาชน)
และได้รับอนุมัติให้เป็นหลักทรัพย์ จดทะเบียนในตลาดหลักทรัพย์แห่งประเทศไทย เมื่อปี 2536

ในปี 2546-2547 บริษัทย่อยในกลุ่ม PRG จำนวน 2 บริษัท คือบริษัท สุรนารี ไซโล จำกัด
และบริษัท พีอาร์จี มาเก็ตติ้ง จำกัด ได้เลิกกิจการลง

ในปี 2549 PRG เพิ่มผลิตภัณฑ์แป้งที่ทำจากข้าวต่างๆ ได้แก่ แป้งข้าวหอมมะลิ แป้งข้าวเหนียว
แป้งข้าวเจ้า ตรา “มาบุญครอง” และแป้งชุบทอดกรอบตรา “มาบุญครอง”
ซึ่งจำหน่ายทั้งในและต่างประเทศ

(2) การเปลี่ยนแปลงและพัฒนาการที่สำคัญเกี่ยวกับอำนาจในการควบคุมบริษัทในปีที่ผ่านมา

- ไม่มี -

(3) การเปลี่ยนแปลงและพัฒนาการที่สำคัญเกี่ยวกับลักษณะการประกอบธุรกิจในปีที่ผ่านมา

ในปีที่ผ่านมามีธุรกิจที่มีการเปลี่ยนแปลงและพัฒนาการที่สำคัญดังนี้

ธุรกิจศูนย์การค้า

  ปี 2550 : MBK
  ได้ลงนามในสัญญาให้สิทธิใช้ประโยชน์ศูนย์การค้าบริเวณสี่แยกปทุมวันกับจุฬาลงกรณ์มหาวิทยาลัย
  เมื่อวันที่ 16 ตุลาคม 2550 ซึ่งมีกำหนดเวลาการใช้ประโยชน์ที่ดินและสิ่งปลูกสร้างอาคาร เอ็ม
  บี เค เซ็นเตอร์ ตลอดระยะเวลา 20 ปี นับตั้งแต่วันที่ 22 เมษายน 2556 ถึง 21 เมษายน
  2576

  : นายเขมภัทร นิสสัยสรการ ได้ลาออกจากตำแหน่งกรรมการบริษัทและผู้บริหารระดับสูงเมื่อวันที่
  1 พฤศจิกายน 2550

  : เมื่อวันที่ 4 ธันวาคม 2550 MBK ได้แต่งตั้งนายประชา ใจดี
  เข้าดำรงตำแหน่งกรรมการอิสระและกรรมการตรวจสอบ แทนศาสตราจารย์อรรถนิติ ดิษฐอำนาจ
  ซึ่งได้ลาออกจากตำแหน่งกรรมการอิสระและกรรมการตรวจสอบ

  : เมื่อเดือนธันวาคม 2550 บริษัท พรพรหมินทร์ จำกัด ซึ่งเป็นบริษัทย่อยโดยอ้อมของ MBK
  ได้ประมูลซื้อที่ดินและสิ่งปลูกสร้างบริเวณถนนพระราม 9 เนื้อที่ประมาณ 14 ไร่
  จากบริษัทบริหารสินทรัพย์ สุขุมวิท จำกัด เพื่อดำเนินการพัฒนาโครงการอสังหาริมทรัพย์ในอนาคต

  ปี 2551 : เมื่อเดือนมีนาคม 2551 บริษัท ปทุมไรซมิล แอนด์ แกรนารี จำกัด (มหาชน)
  ซึ่งมีฐานะเป็นบริษัทย่อยโดยตรงของ MBK
  ได้เข้าร่วมลงทุนกับบุคคลที่ไม่ใช่บุคคลที่เกี่ยวข้องกับบริษัทในการจัดตั้งบริษัทใหม่ชื่อ “บริษัท
  อินโนฟู้ด (ไทยแลนด์) จำกัด” เพื่อผลิต และจำหน่ายข้าวเพื่อสุขภาพ "ข้าวกาบาไรซ์"

ธุรกิจโรงแรมและการท่องเที่ยว

ธุรกิจโรงแรม

  (1) โรงแรมปทุมวัน ปริ๊นเซส

โรงแรมปทุมวัน ปริ๊นเซสมีการเปลี่ยนแปลงในด้านต่างๆ ดังนี้

1.  การก่อสร้างปรับปรุงโรงแรมเพิ่มเติม

โรงแรมปทุมวัน ปริ๊นเซส ได้ปรับปรุง และก่อสร้างเพิ่มเติมส่วนบริการต่างๆ
ภายในโรงแรมหลายแห่ง ทั้งนี้ เพื่อให้สามารถทัดเทียมกับคู่แข่งระดับเดียวกัน อาทิเช่น

  - ก่อสร้างปรับปรุงล็อบบี้

  - ก่อสร้างปรับปรุงห้องอาหารบริเวณชั้น G ทั้งหมด

  - ก่อสร้างปรับปรุงส่วนบริเวณต้อนรับชั้น 2

-   ปรับปรุงห้องน้ำในส่วนห้องพัก Executive Plus Suite และ Executive Lounge

2.  ด้านการตลาด

-   มีการมุ่งเน้นประสิทธิภาพในการขายผ่านระบบอินเตอร์เน็ต และอิเล็คทรอนิค เมล
    ซึ่งทำให้สามารถเข้าถึงลูกค้าโดยตรง เป็นการลดขั้นตอนการผ่านคนกลาง
    และทำให้สามารถขายห้องพักในอัตราที่สูงขึ้น

-   มุ่งเน้นการคัดเลือกกลุ่มลูกค้าที่มีศักยภาพในระดับที่สูงขึ้น ซึ่งโดยส่วนใหญ่นั้นก็
    ได้แก่ลูกค้าชาวต่างชาติที่ยังคงมีสถานภาพทางเศรษฐกิจของประเทศสูงหรือคงที่
    โดยการมุ่งเน้นให้เห็นถึงความคุ้มค่า คุ้มราคาในการเข้าพัก

-   มีการแสวงหากลุ่มลูกค้าตามภูมิภาคต่างๆ
    ของโลกเพิ่มขึ้นเพื่อวัตถุประสงค์ในการเพิ่มอัตราการเข้าพักอย่างสม่ำเสมอตลอดปี

-   มีการปรับปรุงนำเอาวิทยาการและเทคโนโลยีการสื่อสารแขนงใหม่เข้ามาใช้มากขึ้น
    เพื่อความสะดวกรวดเร็วทันต่อเหตุการณ์และตอบสนองความต้องการของลูกค้าในวงกว้างขึ้นโดยรวม

(2) โรงแรมเชอราตัน กระบี่ บีช รีสอร์ท

การเปลี่ยนแปลงของโรงแรมเชอราตัน กระบี่ บีช รีสอร์ท ในปีที่ผ่านมา ได้แก่

- การเข้าทำการตลาดกับบริษัทท่องเที่ยวทั้งในและต่างประเทศ
เพื่อเตรียมพร้อมสำหรับฤดูท่องเที่ยวปลายปี

- มีห้องประชุม และห้องจัดเลี้ยงใหม่ ทำให้สามารถรองรับตลาดกลุ่มสัมมนา
และกลุ่มจัดเลี้ยงได้มากขึ้น

(3) โรงแรม ทิ นิ ดี ระนอง เดิมชื่อ โรงแรมรอยัล ปริ๊นเซส

ในปีที่ผ่านมาโรงแรม ทิ นิ ดี ระนอง ได้มีการปรับปรุงห้องพัก ห้องอาหาร ห้องจัดเลี้ยง
และอาคารพาณิชย์เพื่อรอการขาย เพื่อมุ่งเน้นกลุ่มลูกค้าที่เป็นนักธุรกิจ และกลุ่มราชการ

ธุรกิจการท่องเที่ยว

- ไม่มี -

ธุรกิจพัฒนาอสังหาริมทรัพย์

บริษัท แปลน เอสเตท จำกัด
ได้พัฒนาโครงการประเภทบ้านสร้างเสร็จพร้อมขายในโครงการเดอะอินดี้ จังหวัดภูเก็ต จำนวน 39
แปลง ปัจจุบันขายหมดแล้ว นอกจากนี้ PST ได้พัฒนาโครงการบ้านรอบสนามกอล์ฟ

เดอะ ล็อค ปาล์ม กอล์ฟ คอร์ส เดิมชื่อ สนามกอล์ฟ ล็อค ปาล์ม กอล์ฟ คลับ จังหวัดภูเก็ต เนื้อที่
38 ไร่ จำนวน 60 แปลง มีมูลค่าโครงการ 770 ล้านบาท ณ สิ้นเดือนมิถุนายน 2551
ขายไปแล้วประมาณ 80% ของโครงการ

ธุรกิจสนามกอล์ฟ

สนามกอล์ฟ เดอะ เรด เมาเทิน กอล์ฟ คอร์ส ซึ่งเป็นสนามกอล์ฟ แห่งที่สองของบริษัท เอ็ม บี เค
รีสอร์ท จำกัด (มหาชน) พร้อมคลับเฮ้าส์ใหม่เปิดให้บริการตั้งแต่ธันวาคม 2550

ธุรกิจข้าว

ในปีที่ผ่านมานี้บริษัท ปทุมไรซมิล แอนด์ แกรนารี จำกัด (มหาชน) (“PRG”)
ยังคงดำเนินงานภายใต้นโยบายการใช้ทรัพยากรต่างๆ
ที่มีอยู่ให้เกิดประสิทธิภาพและประสิทธิผลสูงสุด สำหรับในปีที่ผ่านมา PRG
ไม่ได้มีการเปลี่ยนแปลงภายในที่สำคัญมากนักแต่มีการเปลี่ยนแปลงจากปัจจัยภายนอกซึ่งได้แก่วิกฤตด้านอาหารและพลังงานที่ส่งผลกระทบต่อต่อเศรษฐกิจในระดับมหภาค
และส่งผลกระทบผลกระทบในระยะสั้นที่ทำให้ผลประกอบการของ PRG ดีขึ้น
แต่สำหรับผลกระทบในระยะยาวนั้น PRG
ได้เตรียมความพร้อมดังต่อไปนี้เพื่อรองรับผลกระทบดังกล่าวที่อาจเกิดขึ้นในอนาคตไม่ว่าจะเป็นในด้านดีหรือไม่ดีก็ตาม

1) ธุรกิจโรงสี

มีการพัฒนาการสีข้าวเปลือกหอมปทุมธานีแทนการซื้อข้าวสาร
และปรับปรุงการสีข้าวกล้องหอมมะลิให้มีประสิทธิภาพเพิ่มขึ้น

2) ธุรกิจข้าวถุง

เพิ่มสายการผลิตข้าวถุงหอมมะลิที่โรงงานบรรจุข้าวถุงนครราชสีมา
เพื่อลดต้นทุนการขนส่งวัตถุดิบและสินค้าสำเร็จรูปซึ่งแฝงต้นทุนการขนส่งวัตถุดิบไว้ด้วย

3) ธุรกิจส่งออก

บริษัทคู่ค้าหลักในประเทศสเปนได้ขยายการดำเนินงานมายังประเทศไทยเพื่อเป็นผู้ส่งออกสินค้าด้วยตนเองเป็นเหตุให้ยอดส่งออกของ
PRG ลดลง แต่ PRG ก็ได้มีการรับจ้างผลิตภายในประเทศให้แก่ลูกค้ารายเดิม และได้หาลูกค้าอื่น ๆ
เพิ่มเติม

นอกจากนี้ในส่วนของธุรกิจอื่นๆ ของ PRG
ยังมีการศึกษาความเป็นไปได้ในการเพิ่มมูลค่าของสินค้าหลักและสินค้าพลอยได้ เช่น
การเพิ่มมูลค่าน้ำมันรำดิบให้เป็นน้ำมันรำข้าวสำเร็จรูปเพื่อการประกอบอาหาร
การนำเอาขี้เถ้าจากการผลิตไฟฟ้าไปผลิตสารสังเคราะห์ Zeolite เพื่อใช้ในอุตสาหกรรมต่าง ๆ
รวมถึงศึกษาความเป็นไปได้ในการย้ายฐานการผลิตไปที่จังหวัดนครราชสีมาเพื่อเป็นศูนย์กลางการผลิต
ซึ่งจะทำให้ต้นทุนการผลิตลดลงและเพิ่มประสิทธิภาพในการบริหารจัดการ โดยในปี 2551 PRG
ได้รับรางวัลอันดับหนึ่งจากสำนักงานนวัตกรรมแห่งชาติในสาขาธุรกิจนวัตกรรมดีเด่นประจำปีสำหรับผลิตภัณฑ์ข้าวกล้องงอกหอมมะลิเสริมสุขภาพ
"ข้าวกาบาไรซ์" (GABARice) ซึ่ง PRG มีโครงการวิจัยร่วมกับ บริษัท ธวัชชัย อินเตอร์ ไรซ์
จำกัด
โดยได้รับทุนส่งเสริมจากสำนักงานนวัตกรรมแห่งชาติและเพื่อให้เกิดประโยชน์ถาวรบริษัทจึงได้จัดตั้งบริษัทย่อยร่วมกับพันธมิตรทางธุรกิจชื่อว่า
บริษัท อินโนฟู้ด (ไทยแลนด์) จำกัด
เพื่อผลิตและจำหน่ายผลิตภัณฑ์ดังกล่าวทั้งในและต่างประเทศเพิ่มเติมภายใต้ตราสินค้า “มาบุญครอง
พลัส”

ภาพรวมการประกอบธุรกิจของบริษัท บริษัทย่อย และบริษัทร่วมที่ดำเนินงานอยู่ในปัจจุบัน

(1) รายละเอียดการประกอบธุรกิจของบริษัท บริษัทย่อยและบริษัทร่วม

MBK มีภาพรวมการประกอบธุรกิจของบริษัท บริษัทย่อย และบริษัทร่วม
และนโยบายการแบ่งการดำเนินงานของบริษัทในกลุ่ม ดังนี้

[]

นิติบุคคลที่บริษัทถือหุ้นตั้งแต่ร้อยละ 10 ขึ้นไป ณ 30 มิถุนายน 2551

  -------------------------------------------------------------------------------------------------------------------------------------------------------
  ประเภทธุรกิจ            ชื่อบริษัท                       ที่ตั้ง          ธุรกิจหลัก                   ทุนจดทะเบียน       ทุนเรียกชำระแล้ว    สัดส่วนการถือ   สัดส่วนการถือ
  --------------------- ---------------------------- ------------ ------------------------- ---------------- ---------------- ------------ --------------
                                                     สำนักงานใหญ่                             (บาท)            (บาท)            หุ้นโดยตรง (%) หุ้นโดยอ้อม (%)

  ธุรกิจศูนย์การค้า          1. บริษัท สยามพิวรรธน์ จำกัด      กรุงเทพฯ      ศูนย์การค้าและอาคารสำนักงาน   174,000,000      174,000,000      30.72        -

                        2. บริษัท เทพไทธุรกิจ จำกัด       กรุงเทพฯ      บริการด้านรักษาความปลอดภัย    1,000,000        1,000,000        99.93        -

                        3. บริษัท เอ็ม บี เค เซ็นเตอร์     กรุงเทพฯ      จำหน่ายของที่ระลึก            2,000,000        2,000,000        99.93        -
                        จำกัด                                                                                                               

  ธุรกิจโรงแรม            4. บริษัท เอ็ม บี เค การธุรกิจ     กรุงเทพฯ      บริการด้านจัดหาบุคลากร        20,000,000       20,000,000       99.99        -
                        จำกัด                                                                                                               

   และการท่องเที่ยว        5. บริษัท เอ็ม บี เค             กรุงเทพฯ      ศูนย์อาหาร                  90,000,000       90,000,000       -            81.23^(/1/2)
                        เอ็นเตอร์เทนเมนท์ จำกัด                                                                                                

                        6. บริษัท เอ็ม บี เค ฟู้ด ไอแลนด์   กรุงเทพฯ      ให้เช่าพื้นที่                  1,000,000        1,000,000        -            81.17^(/3)
                        จำกัด                                                                                                               

                        7. บริษัท แพมาลา สปา จำกัด      กรุงเทพฯ      สปา                       5,000,000        5,000,000        -            25.00^(/1)

                        8. บริษัท แอ๊บโซลูท แทรเวิล จำกัด  กรุงเทพฯ      ตัวแทนจำหน่าย               5,000,000        5,000,000        -            99.99^(/1)

                                                                  บัตรโดยสารเครื่องบิน                                                         

                        9. บริษัท ธารธารา แกลอรี จำกัด   กรุงเทพฯ      จำหน่ายของที่ระลึก            1,000,000        1,000,000        -            63.20^(/1/2)

                        10. บริษัท เอ็ม บี เค เลเชอร์     กรุงเทพฯ      ท่องเที่ยว                   1,050,000        1,050,000        -            49.00^(/1)
                        จำกัด                                                                                                               

                        11. บริษัท เอ็ม บี เค โฮเต็ล แอนด์ กรุงเทพฯ      โรงแรม                    2,200,000,000    2,200,000,000    100.00       -
                        รีสอร์ท จำกัด                                                                                                         

                        12. บริษัท เอ็ม บี เค แคปปิตอล    กรุงเทพฯ      ธุรกิจให้เช่าที่ดิน              5,000,000        5,000,000        -            99.93^(/4)
                        จำกัด                                                                                                               

                        13. บริษัท ทรัพย์สินธานี จำกัด      กรุงเทพฯ      โรงแรม                    505,325,000      505,325,000      100.00       -

                        14. บริษัท เอ็ม บี เค แอสเซ็ท     กรุงเทพฯ      พัฒนาอสังหาริมทรัพย์           300,000,000      300,000,000      99.99        -
                        จำกัด                                                                                                               

                                                                                                                                           

                        15. บริษัท โรงแรมรอยัล ออคิด     กรุงเทพฯ      โรงแรม                    937,500,000      937,500,000      29.77        -
                        (ประเทศไทย)                                                                                                        

                        จำกัด (มหาชน)                                                                                                       

  ธุรกิจสนามกอล์ฟ          16. บริษัท เอ็ม บี เค รีสอร์ท จำกัด กรุงเทพฯ      สนามกอล์ฟ                  200,000,000      160,000,000      -            69.88^(/4/5)
                        (มหาชน)                                                                                                            

                        17.                          กรุงเทพฯ      กองทุนรวมอสังหาริมทรัพย์       305,430,899.68   305,430,899.68   -            69.74^(/6)
                        กองทุนรวมธนชาติพร็อพเพอร์ตี้ฟันด์1                                                                                         

                        18. บริษัท ภูเก็ต ล็อค ปาล์ม กอล์ฟ  กรุงเทพฯ      จัดหาบุคลากรในสนามกอล์ฟ      6,250,000        6,250,000        -            69.88^(/6)
                        คลับ จำกัด                                                                                                           

  ธุรกิจข้าว               19. บริษัท ปทุมไรซมิล แอนด์       ปทุมธานี       ธุรกิจข้าว                   900,000,000      600,000,000      74.52        -
                        แกรนารี                                                                                                             

                        จำกัด (มหาชน)                                                                                                       

                        20. บริษัท พีอาร์จี พืชผล จำกัด     ปทุมธานี       คลังสินค้าและ                1,000,000,000    1,000,000,000    -            74.51^(/7)

                                                                  ขายพลังงานไฟฟ้า                                                            

                        21. บริษัท ราชสีมา ไรซ์ จำกัด     ปทุมธานี       ผลิตและจำหน่ายข้าวถุง         250,000,000      250,000,000      -            74.51^(/8)

                        22. บริษัท สีมาแพค จำกัด         ปทุมธานี       โรงงานผลิตถุงพลาสติก         50,000,000       50,000,000       -            37.25^(/8)

                        23. บริษัท อินโนฟู้ด (ไทยแลนด์)    ปทุมธานี       ผลิต และจำหน่ายข้าว          1,000,000        1,000,000        -            37.23^(/7)
                        จำกัด                                                                                                               

                                                                  เพื่อสุขภาพ "ข้าวกาบาไรซ์”                                                    

  ธุรกิจพัฒนาอสังหาริมทรัพย์   24. บริษัท แปลน พร็อพเพอร์ตี้ส์     กรุงเทพฯ      พัฒนาอสังหาริมทรัพย์           1,000,000,000    1,000,000,000    99.99        -
                        จำกัด                                                                                                               

                        25. บริษัท แปลน อีควิตี้           กรุงเทพฯ      ธุรกิจการลงทุน               500,000,000      500,000,000      -            99.98^(/9)
                        จำกัด^(/14)                                                                                                         

                        26. บริษัท กลาสเฮ้าส์ บิลดิ้ง จำกัด  กรุงเทพฯ      ให้เช่าพื้นที่สำนักงาน           195,000,000      195,000,000      -            99.99^(/13)

                        27. บริษัท พรพรหมินทร์ จำกัด      กรุงเทพฯ      ให้เช่าอสังหาริมทรัพย์          95,000,000       95,000,000       -            99.98^(/9)

                        28. บริษัท แปลน เอสเตท จำกัด    กรุงเทพฯ      พัฒนาอสังหาริมทรัพย์เพื่อขาย     200,000,000      200,000,000      -            69.88^(/6)

                        29. บริษัท ลานบางนา จำกัด       กรุงเทพฯ      ให้เช่าคลังสินค้า              80,000,000       80,000,000       -            69.88^(/10)

                        30. บริษัท แปลน แอพไพรซัล จำกัด  กรุงเทพฯ      ประเมินราคาทรัพย์สิน          5,000,000        5,000,000        -            69.88^(/10)

                        31. บริษัท คริสตัล เลค           กรุงเทพฯ      พัฒนาอสังหาริมทรัพย์เพื่อขาย     8,000,000        8,000,000        -            69.88^(/6)
                        พร็อพเพอร์ตี้ส์ จำกัด                                                                                                    

                        32. บริษัท ซี แอล พี แมนเนจเม้นท์  กรุงเทพฯ      บริการดูแลอสังหาริมทรัพย์       2,000,000        500,000          -            69.88^(/11)
                        จำกัด                                                                                                               

                        33. บริษัท กะทู้ แลนด์ จำกัด       กรุงเทพฯ      ยังไม่ได้ดำเนินกิจการค้า        4,000,000        4,000,000        -            70.36^(/4)

  ธุรกิจอื่นๆ               34. บริษัท เพื่อนพบแพทย์ จำกัด     กรุงเทพฯ      คลินิกรักษาคนไข้              1,000,000        1,000,000        36.29        -

                        35. บริษัท ไพรมาซี อิลิแกนซ์       หมู่เกาะบริติช   ธุรกิจการลงทุน               110,900          110,900          100.00       -
                        อินเวสเมนท์ จำกัด                                                                                                     

                                                     เวอร์จิ้น                                                                                

                        36. บริษัทบริหารสินทรัพย์ แม๊กซ์     กรุงเทพฯ      บริหารสินทรัพย์               572,000,000      572,000,000      16.56        -
                        จำกัด                                                                                                               

                        37. บริษัท เอ็ม บี เค พรีเมียม     กรุงเทพฯ      ให้เช่าทรัพย์สิน               528,319,300      528,319,300      100.00       -
                        จำกัด                                                                                                               

                                                                  แบบลีสซิ่งและเช่าซื้อ                                                          

                        38. บริษัท ดิ โอลิมปิค คลับ จำกัด   กรุงเทพฯ      ธุรกิจให้เช่าที่ดิน              700,000,000      700,000,000      100.00       -

                        39. บริษัท เอ็ม บี เค แอ็ดวานซ์    กรุงเทพฯ      ยังไม่ได้ดำเนินกิจการค้า        1,000,000        1,000,000        -            99.87^(/12)
                        จำกัด                                                                                                               

                        40. บริษัท โคราชธานี จำกัด       กรุงเทพฯ      ธุรกิจการลงทุน               583,500,000      583,500,000      100.00       -

                        41. บริษัท แอพเพิล ออโต้ ออคชั่น   กรุงเทพฯ      นายหน้าซื้อขาย               70,000,000       70,000,000       49.97        -
                        (ไทยแลนด์) จำกัด                                                                                                     

                                                                  รถยนต์ มอเตอร์ไซค์                                                          

                        42. บริษัท เอ็ม บี เค สแควร์ จำกัด กรุงเทพฯ      ยังไม่ได้ดำเนินกิจการค้า        1,000,000        1,000,000        99.93        -

                        43. บริษัท เอ็ม บี เค อาเขต จำกัด กรุงเทพฯ      ยังไม่ได้ดำเนินกิจการค้า        1,000,000        1,000,000        99.93        -
  -------------------------------------------------------------------------------------------------------------------------------------------------------

  -------------- ---------------------------- ---------- -----------------
  หมายเหตุ                                                

  /1             ถือหุ้นโดยบริษัท เอ็ม บี เค การธุรกิจ            
                 จำกัด                                    

  /2             ถือหุ้นโดยบริษัท แพมาลา สปา จำกัด             

  /3             ถือหุ้นโดยบริษัท เอ็ม บี เค                    
                 เอ็นเตอร์เทนเมนท์ จำกัด                     

  /4             ถือหุ้นโดยบริษัท เอ็ม บี เค โฮเต็ล              
                 แอนด์ รีสอร์ท จำกัด                         

  /5             ถือหุ้นโดยบริษัท เอ็ม บี เค พรีเมียม             
                 จำกัด                                    

  /6             ถือหุ้นโดยบริษัท เอ็ม บี เค รีสอร์ท              
                 จำกัด (มหาชน)                            

  /7             ถือหุ้นโดยบริษัท ปทุมไรซมิล แอนด์               
                 แกรนารี จำกัด (มหาชน)                     

  /8             ถือหุ้นโดยบริษัท พีอาร์จี พืชผล จำกัด             

  /9             ถือหุ้นโดยบริษัท แปลน พร็อพเพอร์ตี้ส์             
                 จำกัด                                    

  /10            ถือหุ้นโดยบริษัท แปลน เอสเตท จำกัด            

  /11            ถือหุ้นโดยบริษัท คริสตัล เลค                   
                 พร็อพเพอร์ตี้ส์ จำกัด                         

  /12            ถือหุ้นโดยบริษัท ดิ โอลิมปิค คลับ                
                 จำกัด                                    

  /13            ถือหุ้นโดยบริษัท แปลน อีควิตี้ จำกัด              

  /14            เมื่อวันที่ 7 สิงหาคม 2551 บริษัท               
                 แปลน อีควิตี้ จำกัด                          
                 ได้เปลี่ยนชื่อเป็นบริษัท เอ็ม บี เค               
                 การรันตี จำกัด                             
  -------------- ---------------------------- ---------- -----------------

(2) นโยบายการแบ่งการดำเนินงานในกลุ่ม

MBK แบ่งธุรกิจออกเป็น 6 กลุ่ม ดังนี้

1. ธุรกิจศูนย์การค้า

- ธุรกิจศูนย์การค้า ดำเนินการภายใต้ บริษัท เอ็ม บี เค จำกัด (มหาชน) (“MBK”) และบริษัท
สยามพิวรรธน์ จำกัด ซึ่งเป็นบริษัทร่วมโดยตรงของ MBK

- ธุรกิจศูนย์อาหาร ดำเนินการภายใต้ บริษัท เอ็ม บี เค เอ็นเตอร์เทนเมนท์ จำกัด

2. ธุรกิจโรงแรมและการท่องเที่ยว

- ธุรกิจโรงแรม ดำเนินการภายใต้ MBK บริษัท เอ็ม บี เค โฮเต็ล แอนด์ รีสอร์ท จำกัด
และบริษัท ทรัพย์สินธานี จำกัด ซึ่งเป็นบริษัทย่อยโดยตรงของ MBK

- ธุรกิจการท่องเที่ยว ดำเนินการภายใต้ บริษัท เอ็ม บี เค เลเชอร์ จำกัด
ซึ่งเป็นบริษัทร่วมโดยอ้อมของ MBK และบริษัท แอ๊บโซลูท แทรเวิล จำกัด
ซึ่งเป็นบริษัทย่อยโดยอ้อมของ MBK

3. ธุรกิจพัฒนาอสังหาริมทรัพย์

ดำเนินการภายใต้ บริษัท แปลน เอสเตท จำกัด (“PST”) และบริษัทย่อยของ PST บริษัท คริสตัล
เลค พร็อพเพอร์ตี้ส์ จำกัด ซึ่งเป็นบริษัทย่อยโดยอ้อมของ MBK

4. ธุรกิจสนามกอล์ฟ

ดำเนินการภายใต้ บริษัท เอ็ม บี เค รีสอร์ท จำกัด (มหาชน) ซึ่งเป็นบริษัทย่อยโดยอ้อมของ MBK

5. ธุรกิจข้าว

ดำเนินการภายใต้ บริษัท ปทุมไรซมิล แอนด์ แกรนารี จำกัด (มหาชน) (“PRG”)
และบริษัทย่อยของ PRG ซึ่งเป็นบริษัทย่อยของ MBK

6. ธุรกิจอื่นๆ

ธุรกิจของ MBK ทั้ง 6 กลุ่ม
จะมีการแบ่งให้แต่ละบริษัททำหน้าที่ดำเนินงานและรับผิดชอบอย่างชัดเจน อย่างไรก็ดี
ธุรกิจโรงแรมมีการแบ่งบริษัทที่ดูแล และรับผิดชอบออกเป็นหลายบริษัท มีการใช้ผู้บริหารโรงแรม
(Hotel Operator) ที่แตกต่างกันออกไป ตามความเหมาะสมของลักษณะเฉพาะของแต่ละโรงแรม

โครงสร้างรายได้ของกลุ่มธุรกิจ

MBK และบริษัทย่อย มีรายได้หลักมาจากการให้บริการและให้เช่า รายได้จากการขาย
รายได้จากกิจการโรงแรม และรายได้จากธุรกิจอื่นๆ
โดยมีสัดส่วนรายได้ตามงบกำไรขาดทุนรวมของปีบัญชีล่าสุดตามตารางโครงสร้างรายได้ ดังนี้

โครงสร้างรายได้ของบริษัท เอ็ม บี เค จำกัด (มหาชน) และบริษัทย่อย

  ---------------------------- -------------------------- ------------------- --------------- -------- ----------- -------- ----------- --------
  ผลิตภัณฑ์/บริการ                 ประเภทธุรกิจ                 ดำเนินกิจการโดย       สำหรับปีสิ้นสุดวันที่                                             
                                                                              30 มิถุนายน                                                 

                                                                              2548/2549                2549/2550            2550/2551   

                                                                              รายได้           %        รายได้       %        รายได้       %

  1.                           - ศูนย์การค้า และ สนามกอล์ฟ    บริษัท เอ็ม บี เค จำกัด  1,902,490       36.29    1,983,225   33.62    2,192,534   34.90
  รายได้จากการให้บริการและให้เช่า                              (มหาชน) และ                                                                   

                                                          บริษัท เอ็ม บี เค รีสอร์ท                                                           
                                                          จำกัด (มหาชน)                                                                  

  2. รายได้จากการขาย            - การผลิตและจำหน่ายข้าวสาร    บริษัท ปทุมไรซมิล แอนด์  1,825,737       34.83    2,234,039   37.87    2,502,079   39.83
                                                          แกรนารี จำกัด (มหาชน)                                                           

                               - การผลิตและจำหน่ายกระแสไฟฟ้า บริษัท พีอาร์จี พืชผล                                                                
                                                          จำกัด                                                                          

                               - พัฒนาอสังหาริมทรัพย์เพื่อขาย    บริษัท แปลน เอสเตท                                                               
                                                          จำกัด                                                                          

                                                          และบริษัท คริสตัล เลค                                                             
                                                          พร็อพเพอร์ตี้ส์ จำกัด                                                               

                               - ศูนย์อาหาร                 บริษัท เอ็ม บี เค                                                                  
                                                          เอ็นเตอร์เทนเมนท์ จำกัด                                                           

  3. รายได้จากกิจการโรงแรม       - โรงแรม                   บริษัท เอ็ม บี เค จำกัด  901,637         17.20    1,002,589   17.00    1,104,910   17.59
                                                          (มหาชน)                                                                       

                                                          บริษัท เอ็ม บี เค โฮเต็ล                                                           
                                                          แอนด์ รีสอร์ท จำกัด และ                                                           

                                                          บริษัท ทรัพย์สินธานี จำกัด                                                           

  4. รายได้อื่นๆ                                                                 612,606         11.68    678,865     11.51    482,840     7.68

  รวมรายได้                                                                    5,242,470       100.00   5,898,718   100.00   6,282,363   100.00
  ---------------------------- -------------------------- ------------------- --------------- -------- ----------- -------- ----------- --------

เป้าหมายการดำเนินธุรกิจที่มุ่งหวังในระยะเวลา 3-5 ปีข้างหน้า

แต่ละธุรกิจมีเป้าหมายการดำเนินธุรกิจที่มุ่งหวังในระยะเวลา 3-5 ปีข้างหน้าดังนี้

ธุรกิจศูนย์การค้า

  ในปี 2551 – 2561 จะดำเนินการพัฒนาบูรณะอาคาร MBK Center ด้วยเงินลงทุนประมาณ
  1,000 ล้านบาท (รวมในส่วนของอาคารเอ็ม บี เค ทาวเวอร์)

ธุรกิจโรงแรมและการท่องเที่ยว

- MBK มีโครงการปรับปรุงห้องพักโรงแรมปทุมวัน ปริ๊นเซส โดยใช้งบลงทุนประมาณ 500 ล้านบาท

และโครงการพัฒนาโรงแรมและรีสอร์ทที่ภูเก็ต สนามกอล์ฟ เดอะ ล็อค ปาล์ม กอล์ฟ คอร์ส และ
สนามกอล์ฟ เดอะ เรด เมาเทิน กอล์ฟ คอร์ส โดยใช้งบลงทุนประมาณ 1,000 ล้านบาท

- MBK มีแผนที่จะลงทุนก่อสร้างโรงแรมรีสอร์ทแห่งใหม่ระดับ 5 ดาว และ 4 ดาว
ในทุกจังหวัดรวมทั้งกรุงเทพ ฯ ในพื้นที่ ๆ มีศักยภาพ และโครงการพัฒนาโรงแรมและรีสอร์ท
ที่ใหม่บนเนื้อที่ 130 ไร่ 24.9 ตารางวา ตำบลบ่อพุดอำเภอเกาะสมุยจังหวัดสุราษ์ฎธานี
ได้มีการวาง Conceptual Design เป็นที่เรียบร้อยแล้ว มูลค่าลงทุนประมาณ 1,000 ล้านบาท
และจะเริ่มก่อสร้างในต้นปี 2552 คาดว่าจะแล้วเสร็จประมาณต้นปี 2554
โดยในเฟสแรกจะเป็นห้องแบบ Pool Villa จำนวน 79 ห้อง

ธุรกิจพัฒนาอสังหาริมทรัพย์

PST มีเป้าหมายที่จะดำเนินการพัฒนาโครงการที่อยู่อาศัยในพื้นที่จังหวัดภูเก็ต เนื่องจาก
เมื่อศึกษาความเป็นไปได้แล้วจังหวัดดังกล่าวมีศักยภาพการเจริญเติบโตทางด้านเศรษฐกิจ
และการท่องเที่ยว โดย PST
มุ่งเน้นที่จะทำให้บริษัทเป็นบริษัทที่มีชื่อเสียงด้านการพัฒนาอสังหาริมทรัพย์ของจังหวัดภูเก็ต

นอกจากนี้การพัฒนาโครงการที่อยู่อาศัยในจังหวัดภูเก็ตแล้ว PST
ยังมีโครงการพัฒนาที่อยู่อาศัยบริเวณรอบสนามกอล์ฟที่จังหวัดปทุมธานี
ซึ่งอยู่ระหว่างออกแบบและก่อสร้าง คาดว่าจะก่อสร้างเสร็จสมบูรณ์ทั้งโครงการในปี 2560 ทั้งนี้
เพื่อตอบสนองความต้องการที่หลากหลายของลูกค้าทุกระดับบนเนื้อที่กว่า 500 ไร่
โดยพัฒนาเป็นบ้านพักอาศัยจำนวนกว่า 900 หลัง พร้อมทั้งคลับเฮ้าส์ เนิร์ซเซอรี และ
สิ่งอำนวยความสะดวกอย่างครบครัน ทั้งนี้จะแบ่งออกเป็นหลายเฟส
และจะทยอยขายแก่ลูกค้าอย่างต่อเนื่อง โดยประมาณ

นอกจากนี้ PST ได้ขยายขอบเขตธุรกิจที่เป็นรายได้ระยะยาว โดยปัจจุบัน PST
ได้เป็นบริษัทประเมินราคาทรัพย์สินที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์แห่งประเทศไทย

สำหรับการรับบริหารทรัพย์สิน บริหารอาคารและชุมชนนั้น
บริษัทมีการวางแผนที่จะรับบริหารกลุ่มบริษัทภายนอกเพิ่มมากขึ้น
และมีการเพิ่มธุรกรรมในเรื่องของการรับฝากขายทรัพย์สิน
และการประมูลทรัพย์สินบ้านมือสองมาจำหน่ายด้วยเช่นกัน

ธุรกิจสนามกอล์ฟ

MBK-R มีเป้าหมายที่จะดำเนินธุรกิจสนามกอล์ฟให้เป็นแหล่งดึงดูดนักท่องเที่ยว
โดยเฉพาะนักท่องเที่ยวชาวต่างประเทศ จึงได้ดำเนินการก่อสร้าง สนามกอล์ฟ เดอะ เรด
เมาเทิน กอล์ฟ คอร์ส ซึ่งเปิดให้บริการเมื่อเดือนธันวาคม 2550 เป็นสนามใหม่ระดับพรีเมี่ยม
ขนาด 18 หลุม พาร์ 72 บนเนื้อที่ประมาณกว่า 600 ไร่ตั้งอยู่ในบริเวณข้างเคียงกับสนามกอล์ฟ
เดอะ ล็อค ปาล์ม กอล์ฟ คอร์ส
โดยจัดรูปแบบและบรรยากาศของสนามจากแนวคิดการนำสนามกอล์ฟเข้าไปจัดวางให้กลมกลืนกับช่องว่างของพื้นที่หุบเขา
ทั้งนี้ นักกอล์ฟจะได้สัมผัสกับสภาพของภูมิประเทศที่มีความหลากหลาย ไม่ว่าจะเป็นภูเขาหินดินแดง
พันธุ์ไม้ป่าร้อนชื้นดั้งเดิม นอกจากนั้น MBK-R
ยังมีเป้าหมายที่จะพัฒนาสนามกอล์ฟทั้งสองสนามให้อยู่ในระดับมาตรฐาน ทั้งในด้านความสวยงาม
และความสมบูรณ์ เพื่อสามารถดึงดูดนักกอล์ฟได้จากทุกมุมโลก

ธุรกิจข้าว

1) เป้าหมายการตลาดและการขาย

PRG มีเป้าหมายจะทำให้ข้าวถุงมาบุญครองมียอดขายอยู่ในอันดับต้น ๆ
จึงเน้นสร้างความเข้มแข็งให้กับเครื่องหมายการค้า “ข้าวมาบุญครอง” และ “ข้าวมาบุญครอง
พลัส” โดยตอกย้ำภาพพจน์ของข้าวที่มีคุณภาพดี ราคายุติธรรม และเป็นข้าวแท้ไม่ปลอมปน
ตรงตามฉลากที่ระบุชนิดข้าว ทั้งนี้เพื่อให้ผู้บริโภคมีความเชื่อถือความมั่นใจและมีความไว้วางใจใน
“ข้าวมาบุญครอง” และ “ข้าวมาบุญครอง พลัส”

ในปีที่ผ่านมาทาง PRG ได้ปรับกลยุทธ์ทางการตลาดโดยเน้นด้านคุณภาพ เพื่อเพิ่มส่วนแบ่งการตลาด
โดยปรับปรุงคุณภาพข้าวถุงหอมมะลิ ข้าวหอมปทุมธานี และข้าวขาวให้ดีกว่าคู่แข่ง
มีการออกสินค้าใหม่ คือ ข้าวหอมผสม ซึ่งเป็นข้าวหอมมะลิผสมกับข้าวขาวพิเศษ
เพื่อเป็นทางเลือกให้แก่ผู้บริโภค ทั้งนี้ PRG พยายามเพิ่มความพึงพอใจของผู้บริโภคต่อสินค้าของ
PRG ในระยะยาวด้วยคุณภาพของผลิตภัณฑ์เพื่อให้ผู้บริโภคเป็นสื่อโฆษณาด้วยการบอกปากต่อปากต่อไป

ในปี 2550 PRG ยังได้เปลี่ยนแปลงรูปลักษณ์ของบรรจุภัณฑ์สำหรับสินค้าข้าวกล้องหอมมะลิ 100%
ให้ดูทันสมัยและตอกย้ำภาพลักษณ์ที่ดีของข้าวถุงมาบุญครอง
และเพื่อสร้างความเชื่อถือและความมั่นใจให้แก่ผู้บริโภค

2) เป้าหมายการผลิตและการควบคุมคุณภาพ

PRG มีเป้าหมายที่จะผลิตสินค้าที่มีคุณภาพดีโดยมีต้นทุนที่ต่ำ
เป้าหมายนี้ได้สะท้อนให้เห็นในการดำเนินการจัดทำระบบบริหารคุณภาพ ISO9001:2000
โดยมีนโยบายคุณภาพดังนี้ “กลุ่มบริษัท ปทุมไรซมิล แอนด์ แกรนารี จำกัด (มหาชน)
สร้างความพอใจให้ลูกค้าและพัฒนาอย่างต่อเนื่อง” และเพื่อให้นโยบายนี้มีผลสำเร็จในทางปฏิบัติ
PRG จึงมีวัตถุประสงค์คุณภาพรองรับอีกหลายข้อใช้เป็นดัชนีการวัดประสิทธิภาพในการผลิต
และในการควบคุมคุณภาพของผลิตภัณฑ์ทุกชนิดของ PRG

PRG ได้ดำเนินการจัดทำระบบ GMP (Good Manufacturing Practice)
เพื่อเป็นหลักในการประกันคุณภาพด้านความปลอดภัยของอาหาร และระบบ HACCP (Hazard
Analysis and Critical Control Point) เพื่อเป็นหลักในการควบคุมกระบวนการผลิต
โดยเน้นจุดที่สำคัญในการควบคุมอันตรายไม่ให้ไปสู่ผู้บริโภค ทั้ง 2
ระบบได้ผ่านการตรวจประเมินและรับรองโดยบริษัท เอสจีเอส (ประเทศไทย) จำกัด
ซึ่งโรงบรรจุข้าวถุงของบริษัทฯ เป็นแห่งแรกในประเทศไทยที่ผ่านการรับรองทั้ง 2 ระบบ

3) เป้าหมายการกระจายความเสี่ยงในธุรกิจ

PRG มีเป้าหมายที่จะกระจายความเสี่ยงของธุรกิจที่ทำอยู่ในปัจจุบัน
แม้ว่าธุรกิจข้าวจะพิสูจน์ในตัวของสินค้าเองแล้วว่า ไม่ว่าเศรษฐกิจของประเทศจะขึ้นหรือลง
ข้าวก็ยังคงขายได้ เพราะคนไทยทุกคนบริโภคข้าวทุกวัน แต่ธุรกิจข้าวก็มีคู่แข่งเป็นจำนวนมาก ดังนั้น
ทาง PRG จึงกำหนดการพัฒนาสายผลิตภัณท์ให้กว้างขึ้น โดยในปี
2551ได้เพิ่มมูลค่าสินค้าด้วยการออกผลิตภัณฑ์ใหม่คือ “ข้าวกาบาไรซ์” ภายใต้เครื่องหมายตราสินค้า
“มาบุญครอง พลัส” ซึ่งจะเน้นผลิตภัณฑ์ที่มาจากข้าว
โดยเฉพาะอย่างยิ่งการเพิ่มมูลค่าแก่ผลิตภัณฑ์พลอยได้ เช่น การผลิตแป้งข้าวเจ้าจากปลายข้าว
ซึ่งขายเป็นอาหารสัตว์ในราคาต่ำ เป็นต้น นอกจากนี้ PRG
มีการกระจายความเสี่ยงในการดำเนินธุรกิจโดยได้ดำเนินธุรกิจโรงไฟฟ้าขนาดเล็ก
โดยใช้เชื้อเพลิงจากแกลบเพื่อขายไฟฟ้าให้แก่การไฟฟ้าฝ่ายผลิตแห่งประเทศไทยตั้งแต่ปี 2545